**Martfű Város Jegyzőjétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**E L Ő T E R J E S Z T É S**

**önkormányzati rendeletek felülvizsgálatára**

Martfű Város Önkormányzata Képviselő-testületének

2013. december 5-i ülésére

Előkészítette: Szász Éva jegyző

 Martfűi Polgármesteri Hivatal Irodavezetői

Véleményező: Pénzügyi, Ügyrendi és Városfejlesztési Bizottság

Döntéshozatal: rendelet, minősített többség (Mötv. 50. §. alapján)

Tárgyalás módja: nyilvános ülés

Tisztelt Képviselő-testület !

A jogalkotásról szóló 2010. évi CXXX. törvény 22. §-a alapján az önkormányzati rendeletek felülvizsgálatáról a jegyző gondoskodik az alábbi szempontok alapján:

1. az elavult, szükségtelenné vált,
2. a jogrendszer egységébe nem illeszkedő,
3. a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható,
4. a normatív tartalom nélküli, tartalmilag kiüresedett vagy egyéként alkalmazhatatlan, vagy
5. az indokolatlanul párhuzamos vagy többszintű szabályozást megvalósító,

 jogszabályi rendelkezéseket hatályon kívül kell helyezni, illetve módosítani szükséges.

A törvényi előírásoknak megfelelően áttekintettük a helyi önkormányzati rendeleteket és a Képviselő-testület szeptember 26-i ülésére javaslatot tettünk az elavult, szükségtelenné vált vagy normatív tartalom nélküli, tartalmilag kiüresedett rendeletek hatályon kívül helyezésére.

A hatályos rendeletek tartalmi felülvizsgálatát követően az alábbi rendeletek módosítása szükséges, elsősorban a magasabb szintű jogszabályok illetve a helyi társadalmi viszonyok változása következtében.

Ezen rendeletek módosítására, illetve hatályon kívül helyezésére az előterjesztés melléklete szerint teszek javaslatot.

A jelenleg hatályos rendelet hatályon kívül helyezése és új rendelet alkotása szükséges:

1. 22/2005.(X.07.) A közigazgatási hatósági eljárásban az elektronikus ügyintézésről
2. 15/2011.(IV.29.) A felnőtt és gyermek háziorvosi, valamint a fogorvosi körzetek meghatározásáról
3. 3/2012.(II.10.) A védőnői körzetekről
4. 13/2009.(X.01.) A közterületek rendeltetéstől eltérő használatáról
5. 23/2005.(X.07.) A köztemetőkről és a temetők rendjéről
6. 26/2011.(IX.16.) A hivatali helyiségen kívüli és a hivatali munkaidőn kívül történő házasságkötés, valamint bejegyzett élettársi kapcsolat létesítése engedélyezésének szabályairól és a családi események szolgáltatási díjairól

Módosítandó rendeletek

4) 36/2011.(XII.16.) Az önkormányzati tulajdonú lakások és helyiségek bérletéről

5) 11/2013.(III.29.) A lakóépületek felújításához nyújtandó támogatásról

6) 32/2006.(XII.15.) A Martfű Városi Könyvtár könyvtárhasználati szabályzatáról

7) 10/1996.(V.17.) A település „Környezetvédelmi Alap”-járól

8) 20/213.(VII.19.) Ö. Rendelet Martfű ifjú tehetségeinek támogatásáról

9) 18/2013.(VI.28.) A közterületek elnevezésének rendjéről

10) 20/2008.(XI.28.) A település környezetvédelmének szabályairól

11) 26/2008.(XI.28.) A települési szilárd hulladékkal összefüggő tevékenységről és a szervezett közszolgáltatás kötelező igénybevételéről

12)20/1998.(XII.11.) Martfű Város Önkormányzatának közművelődési feladatairól

A 10), 11) és 12) sorszám alatt található rendeletek módosítása az alábbi indokok alapján későbbi időpontban kerül beterjesztésre.

A szervezett köztisztasági szolgáltatás kötelező igénybevételéről szóló 26/2008. (XI. 28.) önkormányzati rendeletet a településen folyamatban lévő hulladékgazdálkodási rendszer kialakítása után célszerű módosítani, esetlegesen új rendeletet alkotni.

Martfű Város Önkormányzatának a település környezetvédelmének szabályairól szóló 20/2008. (XI. 28. ) önkormányzati rendelet összefügg a települési szilárd hulladékkal összefüggő tevékenységről és a szervezett köztisztasági szolgáltatás kötelező igénybevételéről szóló 26/2008. (XI. 28. ) önkormányzati rendelettel, ezért módosítása a hulladékgazdálkodási rendelettel egy időben történhet meg.

Martfű Város Önkormányzatának közművelődési feladatairól szóló 20/1998.(XII.11.) önkormányzati rendeletben az önkormányzat által ellátott közművelődési feladatok módját, mértékét kell szabályozni. A helyi közművelődési feladatokban végbement változások rendeletben történő átvezetése hosszabb előkészítő munkát igényel.

Hatályon kívül helyezendő rendeletek

15) 10/1997.(II.28.) Az önkormányzati biztos kirendelésének, valamint működésének szabályairól

16) 1 0/2002.(IV.26.) A Közterület-felügyelet szervezetéről és működéséről

17) 16/2003.(XII.01.) Kiskincstári rendszer működése

18) 5/2004.(II.20.) A köztisztviselők közszolgálati jogviszonyának egyes kérdéseiről, illetménykiegészítéséről és egyéb juttatásairól

Kérem a Tisztelt Képviselő-testületet, hogy az előterjesztést és a mellékelt rendelet-tervezeteket szíveskedjen elfogadni.

Martfű, 2013. november 26.

Szász Éva

jegyző

Látta: Dr. Kiss Edit

 polgármester